Meistaranámið miðar að því að gera nemendur hæfa til að reka fyrirtæki skv. 10. grein iðnaðarlaga nr. 42 / 1978 og vera færa um að sjá um leiðsögn og kennslu iðnnema í eigin iðngrein . Nemendur þurfa að ljúka hverjum áfanga fyrir sig með einkunninni 5 að lágmarki . Þeir nemendur sem þess óska geta hafið nám í faggreinum RAFMENNTAR þótt þeir hafi ekki lokið kjarnagreinum A-hlutans . Mælt er með að áfanginn „ Grunnur að gæðahandbók “ sé tekinn á fyrstu önn og lokaverkefni hvers hluta er unnið samhliða öðrum áföngum hlutans . Til að innritast í meistaranám þarf nemandi að hafa staðist sveinspróf í sinni iðngrein . Náms - og starfsráðgjafi RAFMENNTAR aðstoðar nemendur við skipulag á námi og mælt er með að nemendur hafi samband og bóki viðtalstíma með því að hringja í síma 540-0171 eða senda tölvupóst á netfangið almasif(hjá)rafmennt.is